Document ID: 32007D0069

KOMISSION PÄÄTÖS,
tehty 18 päivänä joulukuuta 2006,
luvan antamisesta Romanialle lykätä neuvoston direktiivin 2002/53/EY tiettyjen säännösten soveltamista tiettyjen viljelykasvilajikkeiden siementen kaupan pitämisen osalta
(tiedoksiannettu numerolla K(2006) 6568)
(ETA:n kannalta merkityksellinen teksti)
(2007/69/EY)
EUROOPAN YHTEISÖJEN KOMISSIO, joka
ottaa huomioon Bulgarian ja Romanian liittymissopimuksen ja erityisesti sen 4 artiklan 3 kohdan,
ottaa huomioon Bulgarian ja Romanian liittymisasiakirjan ja erityisesti sen 42 artiklan
sekä katsoo seuraavaa:
(1)
Liittymisasiakirjan 42 artiklan nojalla komissio voi toteuttaa siirtymätoimenpiteitä, jos ne ovat tarpeen helpottamaan siirtymistä Bulgariassa ja Romaniassa voimassa olevasta järjestelmästä yhteisön eläinlääkintä- ja kasvinsuojelualan sääntöjen soveltamisesta johtuvaan järjestelmään. Näihin sääntöihin kuuluvat myös siementen kaupan pitämistä koskevat säännöt.
(2)
Viljelykasvilajien yleisestä lajikeluettelosta 13 päivänä kesäkuuta 2002 annetussa neuvoston direktiivissä 2002/53/EY (1) säädetään, että direktiivin 2002/53/EY soveltamisalaan kuuluvien 1 artiklan 1 kohdassa tarkoitettujen viljelykasvilajien lajikkeiden siemeniä saa pitää kaupan ainoastaan, jos direktiivin 4 artiklan 1 kohdassa, 7 artiklassa ja 11 artiklassa olevat edellytykset täyttyvät.
(3)
Tiettyjen lajikkeiden siementen pitäminen kaupan olisi kiellettävä Romaniassa liittymispäivästä lukien, jollei poikkeusta säännöksiin myönnetä.
(4)
Jotta Romania voisi toteuttaa tarvittavat toimenpiteet sen varmistamiseksi, että kyseessä olevat lajikkeet on hyväksytty yhteisön järjestelmän periaatteiden mukaisesti, sille olisi annettava lupa lykätä kolmen vuoden ajan liittymispäivästä lukien direktiivin 2002/53/EY soveltamista Romanian alueella kaupan pidettyjen sellaisten lajikkeiden siementen osalta, jotka on mainittu direktiivissä olevassa luettelossa muiden kuin direktiivin periaatteiden mukaisesti ja jotka kuuluvat Romanian 28 päivänä syyskuuta 2006 esittämän virallisen pyynnön piiriin.
(5)
Tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Poiketen siitä, mitä direktiivin 2002/53/EY 4 artiklan 1 kohdassa, 7 artiklassa ja 11 artiklassa säädetään, Romania voi lykätä direktiivin soveltamista kolmen vuoden ajan liittymispäivästä lukien tämän päätöksen liitteessä lueteltujen lajikkeiden siementen kaupan pitämisen osalta.
Tänä aikana siemeniä saa pitää kaupan ainoastaan Romanian alueella. Tämän päätöksen säännösten mukaiseen siemenerään kiinnitetyissä tai liitetyissä virallisissa ja muissa merkinnöissä tai asiakirjoissa on ilmaistava selkeästi, että siemenet on tarkoitettu pidettäväksi kaupan ainoastaan Romanian alueella.
2 artikla
Tätä päätöstä sovelletaan edellyttäen, että Bulgarian ja Romanian liittymissopimus tulee voimaan, ja tällöin liittymissopimuksen voimaantulopäivästä.
3 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä joulukuuta 2006.

Labels: 3
15
18
6